

Шелковски урхаллин к1оштан «Бороздиновскера юккъерчу школан » урхаллин юкъарадешаран хьукмат

Нохчийн литературин белхан программа

10-г1а класс

Х1оттийнарг:

Багаева М.А..

нохчийн меттан, литературин хьехархо

Кхеторан кехат

Документан бух

10-г1а классан литературина лерина долу х1ара документ кхоьллина юкъара дешаран а, коьрта юкъара дешаран а пачхьалкхан программин буха т1ехь. Программо прдметан чулацам схьа а боьллу, бовза а бовзуьйту, билгалбоккху. Белхан программо, литература 1аморан 1алашонца цхьаьна а дог1уш, дешархой кхиоран, кхеторан, 1аморан а юкъара некъаш довзуьйту.

Документан д1ах1оттам

Литературин белхан программа дийна цхьа документ ду, цу юкъадог1у:

– кхеторан кехат;

– дешаран-тематикин план;

– дешархойн хаарийн т1ег1а;

– дешаран методикин болх кхочушбан оьшу г1ирсаш билгалбахар.

Дешаран предметан юкъара характеристика

Лаккхара ийман а долуш, эстетикин мах хадо а хууш, г1иллакх-оьздангаллех массо а аг1ор адам кхиорехь доккха маь1на ду исбаьхьаллин литература. Дешаран хьукматехь литература хьехар кхочушдо искусствон дахарца з1е тасарца, кеп а, чулацам а вовшех буозарца, историна, ламасташца, керла юкъадалорашна т1е а тийжаш,историн-культурин хаамех пайдаоьцуш, литературин теорин а, историн а коьрта кхетамаш 1амош, исбаьхьаллин произведенеш талла а,церан мах хадо а хаарш луш, литературин меттан исбаьхьаллин г1ирсаш караберзош а.

Дешаран хьукматехь литература хьехаран 1алашо-дешан искусство, классически а, кхечу халкъийн а литературийн хьал довзийтар; литературан социокультурин цхьана декъах санна кхетамбалар.Литература 1аморан бух-исбаьхьаллин говзарш ешар а, 1амор; историн-культурин а хиламийн а, дешан говзанчийн биографеш а йовзийтар.

Литературин говзарийн эстетикин мах хадо, царех кхета дешархой 1амор.

Дукха хенахь дуьйна исбаьхьаллин аг1ор дерриге халкъо классически аг1ор къобалйина, мехкан а, дуьненан а литературин хазна хилла д1ах1иттина исбаьхьаллин говзарш 1аморехь бен кхочушъялур яц литературин 1алашонаш. Цу т1е а доьг1на, школехь литература 1аморан 1алашо ю лаккхара исбаьхьаллин кхачамболу, дахаран бакъдерг гойту, юкъара синмехаллаш йовзуьйтуш, адамашкахь лекхара синъоьздангаллин синхаамаш кхуллуш йолу дуьненахь тоьлла йолу дешан культурин исбаьхьаллин говзарш дешархошна йовзийтар.

10-чу классехь нохчийн литература к1иранах 2 сохьтехь хьеха лерина ю программа.

Белхан программин чулацам

68 сахьт

Довзийтар (1 сахьт)

Нохчийн литература кхоллаяларан башхаллаш.

Арсанов С.-Б. А. (6 сахьт)

Арсанов Саь1ид-Бейн дахар а, кхолларалла а. «Маца девза доттаг1алла» роман. Романехь къинхьегамхойн васташ кхолларан башхаллаш.Арсби а, цуьнан накъостий а: Джо, Таташ, Джабраил. Бено. Цуьнан г1иллакх-оьздангалла кхиаран хьелаш. Романехь зударийн васташ: Хедишат, Селима, Ульяшева. Романехь къаьмнашна юкъара доттаг1аллин тема гайтаран башхаллаш.

Литературан теори. Романах кхетам балар.

Мамакаев М.А. (8сахьт)

Мамакаев Мохьмадан дахар а, кхолларалла а. «Орган т1ехь сатесна», «Т1улгаша а дуьйцу», «Даймахке», «Зама» стихотворенеш.

«Зеламха»роман. Романан турпалхочун Зеламхан васт кхолларан башхаллаш. Романехь зударийн васташ: Бици, Зезаг. Зеламхас латтийначу къийсаман маь1на. Романан маь1на а, исбаьхьаллин башхаллаш а.

Литературан теори. Лирикех болу кхетам к1аргбар. Романах болу кхетам к1аргбар.

Нохчийн литература Сийлахь-боккха Даймехкан т1ом лаьттинчу шерашкахь (3 сахьт).

«Дерриге а т1амна», «Цавевзачу салтичун каш» стихотворенеш. «Малх тоьлур бу»поэма.

Х1инцалерчу литературехь Даймехкан т1амехь гайтинчу халкъан турпалаллин тема (1 сахьт).

«Ирс къуьйсуш веллачун сий делахь, Латта!» стихотворени.

Ошаев Х. Д. (6 сахьт).

Ошаев Халидан дахар а, кхолларалла а. «Алун шераш*»* роман. Граждански т1еман хенахь Нохчийчохь лаьттина къийсам гайтар. Романан чулацамехь къаьмнашна юкъара доттаг1аллин уьйраш. Романан турпалхойн Шапиев Ахьмадан, Александр Сачинан, Чергизов Амадин васташ дастаран башхаллаш.

«Алун шераш»романан маь1на а, исбаьхьаллин башхаллаш а.

Литературан теори. Роман - эпопеях кхетам балар.

Гадаев М.-С. (7 сахьт).

Гадаев Мохьмад-Салихьан дахар а, кхолларалла а. «Даймахке сатийсар»,

«Дай баьхна латта», «Рег1ара поп», «Гуьйренан зезаг», «Генара кехат»,

«Ц1ен Берд» стихотворенеш. Нохчийн литературехь Гадаев Мохьмад-Салихьан кхоллараллин мехалла.

Литературан теори. Стихах болу кхетам к1аргбар. Поэтически суртх1отторан г1ирсех болу кхетам к1аргбар.

Исаева М. С. (5 сахьт).

Исаева Марьяман дахар а, кхолларалла а. «Ирсан орам» роман. Васса а, Акаев Руслан а романехь гайтаран башхаллаш. Романехь кегийрхон васташ.

Романехь къинхьегаман тема къасторан башхаллаш.

Литературан теори. Романехь дахар гайтаран башхаллаш.

Эдилов Х. Э. (4 сахьт).

Эдилов Хасмохьмадан дахар а, кхолларалла а. «Сийлаха» поэма.

Поэмин турпалхойн Ибрах1иман, Сийлахин васташ кхолларан башхаллаш. Сийлаха а, Эдалха а. Ибрах1им а, Эдалха а.

Литературан теори. Лиро-эпически произведенех болу кхетам к1аргбар.

Музаев Н. Д. (4 сахьт).

Музаев Нурдинан дахар а, кхолларалла а. «Сатийсаман ницкъ» Нохчийчоьнан нефтахойн г1уллакхаш гайтаран башхаллаш. Ламчуьра жа1уьнийн дахар гайтаран башхаллаш. Романехь нохчийн г1иллакхаш, хьаша-да ларар гайтаран башхаллаш.

Литературан теори. Романах болу кхетам к1аргбар.

Гайсултанов 1. Э. (5 сахьт).

Гайсултанов 1умаран дахар а, кхолларалла а. «Александр Чеченский» повесть. Кегий йийсарш. Ша винчу юьрта кхаьчча, А.Чеченскийн хилла дог-ойла гайтаран башхаллаш. Алексадр Чеченскийн дахаран т1аьххьара шераш повестехь гайтар.

Литературан теори. Исторически повестах кхетам балар.

Базоркин И.М. (3 сахьт).

Базоркин Идрсан дахар а, кхолларалла а. «Б1ешерийн боданера» романехь г1алг1айн къоман хьалхалера дахар гайтаран башхаллаш. «Б1ешерийн боданера»романан турпалхойн васташ кхолларан башхаллаш.

Казбеги А. (4 сахьт).

Казбеги Александран дахар а, кхолларалла а.«Элиса», «Да вийнарг», «Циция» повесташ.

Аннотаци язъяйтар (1 сахьт).

Дешаран-темин хьесап

Довзийтар – 1 сасхьт.

Арсанов С.-Б. А. – 6 сахьт.

Мамакаев М.А. – 8 сахьт.

Нохчийн литература Сийлахь-боккха Даймехкан т1ом лаьттинчу шерашкахь – 3 сахьт

Х1инцалерчу литературехь Даймехкан т1амехь гайтинчу халкъан турпалаллин тема – 1 сахьт.

Ошаев Х. Д. – 6 сахьт.

Гадаев М.-С. – 7 сахьт.

Исаева М. С. – 5 сахьт.

Эдилов Х. Э. – 4 сахьт.

Музаев Н. Д. – 4 сахьт.

Гайсултанов 1. Э. – 5 сахьт.

Базоркин И.М. – 3 сахьт.

Казбеги А. – 4 сахьт.

Къамел кхиор – 8 сахьт.

Рецензи язъяр – 1 сахьт.

Дерриге – 68 сахьт.

10-г1а класс чекхъяьккхинчарна хаа дезарг

Литература 1амийначу дешархочунна хаа деза:

– нохчийн литературан кхечу къаьмнийн литератураца хилла уьйраш;

– Мамакаев Мохьмадан, Арсанов Саь1ид-Бейн, Мамакаев 1аьрбин дахаран а, кхоллараллин а некъан коьрта муьраш, кхиболчу яздархойн дахарх лаьцна коьртаниг;

– 1амийначу исбаьхьаллин произведени т1ехь гайтинчу заманан коьрта билгалонаш;

– 1амийнчу исбаьхьаллин произведенийн сюжетан а, д1ах1оттаман а, вастийн а башхаллаш;

– 1амийнчу исбаьхьаллин произведенийн коьртачу турпалхойн амалш, юкъара маь1на;

– 1амийнчу исбаьхьаллин произведенийн жанрийн къастамаш;

– лирикан, поэтически меттан, эпически, лиро-эпически произведенийн коьрта билгалонаш;

– исбаьхьаллин литературан хаарш алсам дахаран а, кхетош-кхиоранж маь1на;

– дагахь 1амо билгалъяьхначу произведенийн тексташ.

Дешархошна 1емина хила деза**:**

I

– произведени т1ера исбаьхьаллин суьрташ шайн ойланехь юха схьах1итто;

– литературан произведени шен жанран а, идейно-исбаьхьалин а башхаллашка хьаьжжина къасто;

– исбаьхьаллин произведени муьлхачу литературан тайпанан ю (эпически, лирически, драматически) билгалдаккха;

– литературан произведенин коьрта проблемаш билгалъяха;

– цхьана я масех произведенин турпалхойн васташ вовшех дустуш къасто;

– произведенехь сюжетан, д1ах1оттаман, вастийн исбаьхьалии суртх1отторан г1ирсийн цхьаалла гучуяккха а, маь1на дан а;

– произведенин турпалхошка а, цу т1ерачу хиламашка а авторан болу хьежамаш билгалбаха;

– ешначу произведених а, цуьнан турпалхойх а шайна хетарг бух болуш ч1аг1адан;

II

– ибаьхьаллин произведени къастош еша;

– шаьш кхочушбечу барта а, йозанан а белхан план х1отто;

– барта а, йозанан а тайп-тайпана сочинеш кхолла;

– литературан хьокъехь а, юкьараллин дахарх лаьцна а йолчу статьян план, тезисаш, конспект х1отто;

– литературан материал т1ехь доклад, къамел кечдан (цхьана-шина книгех пайда оьцуш);

– шаьш ешначу книгина рецензи язъян;

– ишколан дахарх лаьцна доклад, къамел кечдан.

Дешаран-методикин кхачаман ларам

Литератара

Дешархошна:

1. Арсанукаев А. М., Эжаев У. Х. «Нохчийн литература» 10-чу классана хрестомати. Грозный Издательство «Абат» 2013 шо.

2. Дыхаев В. А., Шайхиев 1. Х. «Нохчийн литература» 10-чу классана учебник. Грозный Издательство «Арфа-Пресс», 2013шо.

Хьехархочунна:

1. Арсанукаев А. М., Эдилов С. Э., Арсанукаев А.-Б. А. «Юккерчу школашна нохчийн литературин программаш» 5-11-чуй классашна. Грозный Издательство ООО Фирма «Глобус» 2013 шо.

2. Джамалханов З. Д., Хамидова З. Х. «Юккъерчу школийн лакхарчу классашкахь ненан мотт а, литература а хьехар» Грозный Нохч-Г1алг1айн книжни издательство 2013 шо.

3. Арсанукаев 1. М.. «Юккъерчу школехь лирически а, лиро-эпически а произведенеш 1амор» Грозный Нохч-Г1алг1айн книжни издательство 2013 шо.

4. Чентиева М. Д. «Нохчийн литературин урокашкахь дешархойн къамел кхиор а, классал арахьа цаьрца болх бар а» 5-8 классашкахь. Грозный «Книга» 2013 шо.

5. Минкаилов Э. С. «Нохчийн литературеххий, барта кхоллараллеххий» ЗАОр «НПП «Джангар» г. Элиста 2013 шо.

6. Арсанукаев 1. М. «Школехь исбаьхьаллин произведени таллар» Грозный Издательство АРФА-ПРЕСС 2013 шо.

7. Арсанукаев 1. М. «Нохчийн литературин 1илманан терминийн луг1ат» ФГУП «ИПК Грозненский рабочий» Соьлжа-Г1ала 2013 шо.

8. Эльдаров 1. А., Уциев А. Х. «Нохчийн литература» 9-11-чуй классашна дешаран пособи. ООО «Тетрограф» г. Нальчик 2013 шо.

9. Эльдаров 1. А., Саралиев 1. Х. «Нохчийн литература хьехаран некъаш» ЗАОр «НПП «Джангар» г. Элиста 2013 шо.

10. Арсанукаев 1. М. «Язык. Литература. Школа» Грозный Издательство АРФА-ПРЕСС 2013 шо.

